Baba sterf ná pa haar glo neergooi | Maroela Media
'n Drie maande oue babadogtertjie is dood nadat haar pa haar glo tydens 'n woedebui hard op die grond neergegooi het.
Maj. Thulani Zwane, provinsiale polisiewoordvoerder van KwaZulu-Natal, het Woensdag gesê die pa het Dinsdag omstreeks 11:00 by die ma se huis in 'n reservaat in die Ingwavuma-omgewing opgedaag en aangedring om die baba na sy huis te neem.
"Die ma het geweier en die man het kwaad geword. Hy het die baba met geweld by die ma afgevat en haar na bewering hard op die vloer gegooi," het Zwane gesê. Die man het daarna op die vlug geslaan.
Die baba het ernstige kopbeserings opgedoen en is in 'n kritieke toestand na 'n hospitaal geneem waar sy Woensdag in die vroeë oggendure aan haar beserings beswyk het.
Die Kwa-Msane-polisie ondersoek 'n saak van moord. Die verdagte is steeds soek, maar die polisie is op sy spoor. Lt.genl. Mmamonnye Ngobeni, provinsiale polisiekommissaris, het gesê die polisie sal onverpoosd werk om die verdagte vas te trek en te vervolg.
KwaZulu-Natal misdaad polisie
Polisie fnuik beplande plaasaanval
Hierdie mense verdien nie om ouers te wees nie!!!!!!!!!!!!!!!!
Ek vertrou dat sy mede-gevangenes nie sagkens met babamoordenaars sal omgaan nie.
En die arme ou dingetjie…. sy is beter af waar sy nou is. Haar lewe sou moontlik net n uitgerekte mishandeling gewees het.
Sulke tye en dinge maak van ons gewone mense sondaars. Ek voel om jou ook so hard op die grond te gooi!!!! Strawwe vir kindermishandeling en moord moet regtig hersien en baie hoog geset word. Ons moet die reg van die babatjie en alle kinders beskerm, hulle het 'n reg op lewe! Hul kan hulself nog nie beskerm nie! K ek glo M bedoel almal wat hul kinders aanrand en vermoor, dit raak 'n elke dag nuus berig. (Nie noodwendig die Ma nie, sy het geweier om haar baba te gee. )